
New Beer Uises The 
Ee-grippin Pouer o Scots. 

A new bottled beer on the mercat, 
brewed bi Maclay at Thistle 
Brewery, Alloa, maks guid uiss o 
the ee-grippin pouers o the screivit 
Scots language bi cryin itsel 
Thrapple Quencher. 



Forbye that, the’r a wee poem on 
the side o the label that says:- 

If aye ye've got a feeLin in yer mooth 

That feels like spittin feathers, it's a 
drooth 

Met yer adam's apple with a drencher 
The one ye want's a Thrapple Quencher. 


A polis forespeaker says it's aw 
been taen in a licht-hertit mainner 
an she’ll juist be gittin a wee tellin 
frae her ain local polis office. 

We tak it that the palmie is tae be 
gien for depairtin frae the facks an 
pittin in a wee bittie fiction tae her 
report an no for the language that 
she uised. Efter aw, whit if thae 
words really haed been uised in the 
caur or onie ither variations o Scots 
conversation haed taen place in the 
coorse o the liftin, shuirlie it wadna 
be legal like tae owerset thae words 
intae onie ither leid, e'en if it wis 
intae English? Whan onie MSP's 
uise Scots in the pairlament 
chaumer or in comatees, the 
Offeecial Report ettles tae screive it 
doon in Scots an no tae owerset it 
intae English. We wad be intrestit 
tae ken if the Scottish Polis uises 
the same linguistic honesty when 
screivin up reports on contacks wi 
the Scots speakin public. Daes 
oniebodie ken? Is thare anither inlat 
here for the SNDA tae bode thair 
services like they did wi the 
Offeecial Reporter tae the Scots 
Pairlament? 


If ye cannae see 
whit ye're efter, 
Dinnae be feart 
tae ask! 


Nae Smokin 

Keep yer ain reek tae yersel 

- 000 - 

Scots Tung WITTINS 

on the wab. 

The Scots Tung Wittins can be vizzied or 
doon-loadit an prentit (noo in HTML 
format forbye) frae the wab-steid o :- 

The Scots Speikers Curn, Glesca. 

Wab-steid backin :- 
http://www.mlove.free-online.co.uk/ 

A hard copie o STW is sent free o chairge 
tae aw maimbers o Scots Tung. 
Maimbership subscreivins is £4 peyed ilka 
September. (£5 furth o United Kinrik) 

Copiericht. 

Copiericht for awthin screivit in this 
wittins blat bides wi R. Fairnie. The 
Scots Tung Wittins can be fotie-copied in 
hail or in pairt athoot leemit o nummers 
an this hauds guid an aw for onie pairt o 
the wittins blat that's furthset in onie 
ither publication. 

- 000 - 

A Guid Chewin 
for Polis-wumman. 

A polis-wumman is tae be gien a 
palmie bi the Strathclyde Polis for 
uisin a wee bittie Chewin the Fat 
language whan she wis screivin up 
her report on her word-sorter. Efter 
bein cried oot tae lift a man for 
undecent heich-kiltit ongauns, the 
WPC frae East Kilbride, lichtened 
her report bi clypin that the flasher 
kep on barin hissel in the back sate 
o the caur. She says she telt him, 
"Gonnae no dae that." an he said 
back, 

"How no?" An juist like wi Ford 
Keirnan an Greg Hemphill's glaikit 
lichthoose keepers in BBCl’s 
Chewin the Fat, she reponed, 

"Juist - gonnae no." 


The Neist Forgaitherin 
date tae be decidit yet 
7.30pm tae 9.00pm 
Comatee Rm. C. 
Brunton Ha, Musselburgh. 


Scots Leid Associe Cries 
Extraordinar General 
Forgaitherin. 


Sausages is the boys! 

A new butcher haes taen ower the 
auld butcher's shop at Staneybank 
in the Honest Toun. Giein the shop 
a new Scottish souch, he haes a 
muckle Saltire pentit abuin the door 
an the shop's juist cried "Scottish 
Butcher". Whan the new awner 
wis bodit some Scots language 
posters bi Scots Tung, tae gie rnair 
wecht tae the shop’s Scottish souch, 
he wis fair taen wi the norrie an 
haes greed tae pit up five o thaim. 



Apairt frae the ane shawn abuin, 
the ithers aw hae the same border 
pattren an read:- 

3uist Guid 
Scotch Beef 
Self Here! 


Sausages 
is the Boys! 

(Sausage links shawn atween the 
twa lines) 


EFTER no bein able tae appynt an 
incomin Comatee at the raicent 
Annual Collogue, for ae raison or 
anither, John Law an David Brown 
haes comploutert thegither tae 
ingaither eneuch acceppit 
nominations tae mak siccar that a 
new Comatee cuid be eleckit tae 
gaun forrit. An Extraordinar 
General Forgaitherin o aw SLA 
maimbers haes been cried tae eleck 
sic a Comatee. This forgaitherin is 
tae tak place in the Meetin Room, 
A.K. Bell Library, York Place, 
Perth on Seturday 26t. August 
frae 2.00pm tae 4.00pm. 

Agenda: 

1. Ti haud elections for a new 
Comatee. 

2. Ti haud an informal 
collogue anent future aims. 

The follaein nominations haes been 
gotten, an the fowk leetit haes 
greed tae serve if eleckit: 

Preses : Irene McGugan MSP 

Naitional Secretar : John Law 
(failin anither nomination comin 
in, noo bein socht) 

Thesaurer: Billy Wolfe 

Minents Secretar : Moira Stratton 

Comatee maimber : David Purdie 

John Law says on the notice that 
gaed oot tae aw maimbers : 


"We howp at ithers will come forrit 
for the Comatee an mak thairsels 
kent til us afore the meetin, 



tho onie nominations frae 
the flair at the EGMwill 
aye be in order. Gin the'r 
onie fowk at micht weish 
for ti tak on Naitional 
Secretar, we'd be gey an 
gled ti hear, for John Law 
is Lallans Editor an aa, an 
the'r sic a thing as wearin 
ower monie bunnets. 

Appyntin an MSP as oor 
Preses is a depairture at 
micht arrive in the en at the 
formation o an aa-pairtie 
group o MSPs ti tak the 
leid's cause forrit in the 
Pairlament, a key aim o the 
Associe, an we ar maist 
gratefu ti Irene for greein ti 
accept nomination an 
cairrie this, we howp, ti 
greater success nor we V 
haen up ti nou." 

The weird o oor ain Scots 
language awns muckle tae 
the ongauns o the SLA 
ower the years an noo the 
SLA lippens on aw its 
maimbers tae gie it the 
kinna uphaud it needs tae 
cairie on wi thae important 
an necessar ongauns. A 
guid turn-oot wad dae 
nocht but guid for baith the 
leid an the Associe. 

-ooo- 


Daes Oniebodie Ken 
"The Lavvie Sang"? 

THE Julie edeetion o the 
Scots Tung Wittins cairiet a 
wee bit anent Mither 
Tongue, the Scots 
language greetins caird 


Anither illustration is the 
Millennium caird verse (noted 
aneath), offered wi or withoot 
tartan, and in English tae. It wis an 
early realisation that if Mither 
Tongue wis goin tae mak enough 
tae pey the bills, it wid hae tae be 
flexible! 

FRONT: "Wishin Ye A Happy 
Christmas And A Guid Start Tae 
The Millennium " 

INSIDE: 

"A wish for naethin bit 
the best - 

Guid health, guid luck, 
guid cheer, 

For peace, 
contentment, 
happiness 
Richt through this 
special year." 

Wi an ee on the future, a range o 
gifts in a similar vein is the aim - 
paperwechts bein the first. 

My thanks tae Dave Wilson for 
sendin on the P&J airticle an for 
his verse - maist enjoyable. Wid 
appreciate a copy o "The Lavvie 
Sang" as weel, if onybodie his a 
copy tae spare. 

Marguerite." 

Sae noo we ken! Mither Tongue's 
Scots language cairds is screivit aw 
in Scots (or in English gin that's yer 
tipple). They're aw aefauld, haund 
makit cairds - nae twa alike an, gin 
oniebodie's intrestit in coffin onie, 
juist gie a phone on 01542 888473 
or screive tae Mither Tongue 

8 Westerton Court 
KEITH 


The buik gies twa leets o bird nems - 
ane Scots - English an the tither 
English - Scots. Afore the innin tae 
the buik, the’r a copie o Robert 
Fergusson's Ode To The Gowdspink. 
The innin is screivit in English an 
threaps the buik micht be o intrest tae 
fowk intrestit in birds an/or the Scots 
language an Scottish cultur. It gauns 
on tae say that maist readers maun be 
fameeliar wi the wark o the RSPB, 
ane o the kintra's maist kenspeckle 
chairities, that ettles tae hain bird 
species an bield thair hame airts. 
Aiblins, it says, the'r guid grunds for 
kythin an associe that ettles tae hain 
Scots bird nems, for they rin the risk o 
weirin awa an aw, an bein tint for iver. 
The owthor awns that this isna a hail 
feinisht leet an invites fowk tae eik 
onie Scots nems they micht ken an 
that daesna kythe in the buik. Screive 
tae Ptarmigan Press. 

We unnerstaun the owthor, comin frae 
sooth o the mairches, daesna speak or 
screive Scots but awns tae a gret 
granmither frae Aiberdeenshire that 
didna hae a word o English in her 
heid. He threaps he got intrestit in 
Scots efter gaun tae lectures gien bi J 
Derrick McClure. 

A hinnermaist bit taen frae the innin 
threaps ower muckle wecht haes been 
gien in the bygane tae the sindrie 
character o the Scottish legal, 
eddicational, poleetical an cultural 
tradeetions an no eneuch gien tae thon 
aefauld definin particularity that sets 
ae nation apairt frae anither - its 
language. 

-ooo- 

Mair Heidie Heidlines an Media 
Sneckins. 


company stertit up in Keith 
bi Marguerite Cruikshank. 
Weel Marguerite, a new 
subscreiver tae Scots Tung, 
haes pyntit oot that we'v 
gotten the wrang end o the 
stick frae the P&J airticle 
for her cairds isna screivit 
in English wi a wee bit 
Scots in thaim at aw. 
They're aither aw in Scots 
or aw in English for the 
tourists. STW apologeeses 
for the mistak an gies 
Marguerite the inlat tae tell 
ye the richt story for hersel. 
Here a copy o bits taen frae 
her letter 

"I'm richt disappyntit tae 
note that the wrang 
impression his been gien o 
the cairds, it bein thocht 
that English appears on the 
ootside and Scots inside. 
The vera thocht o't maks 
me cringe, for surely nae 
self-respectin Scot wid dae 
sic a thing! 

Hooiver, I can see hoo this 
state o affairs his come 
aboot - the Press & 

Journal fotie shows tartan 
letter cairds in English 
(ootside and in) for sale tae 
the tourist trade (as Doric 
wid be wasted on maist 
tourists). The article then 
goes on tae quote a couple 
o verses used in occasion 
cairds preferred by local 
fowk, bit of coorse sic 
cairds hiv Doric on the 

ootside as weel. 


Tartan letter cairds are 
already available wi 
greetins like 

Fae Aiberdeen, Scotland's 
Granite City - *A Wee Note 
Tae Keep In Touch. 


Banffshire 
AB55 5FA. 

An mind, gin oniebodie haes the 
words tae "The Lavvie Sang", 
Marguerite wad appreciate a copy 
or e'en if ye juist ken whaur a copie 
cuid be gotten, whit for no juist gie 
her a phone an lat her ken? 

-ooo- 


Scots Nems o Birds. 

THE'R a buik cried A Guide To 
Scots Bird Names that's screivit bi 
Robin Jackson wi braw illustrations 
bi David Mitchell an furthset bi 
Ptarmigan Press, Drumoak, 
Aiberdeenshire. 



HERE mair exemplars o Scots 
heidlines an words that's kythed in the 
Scottish papers ower Julie. 

Flora 

fram’t 

braa 

picters 

Sneckins:- Broon, wee, kent, giein it 
laldie, howff, Guid Neebs, beelin, oor, 
Naw, coup, giming baim, They weer 
awa, wee Nat wifie, That was Andrew 
Wilson telt, stushie, Aw naw, ah’ll be 
deid in five minutes!, a jeely piece, 
the fit o the Walk, cooncil, tattie, 

E 

Awning up, swallying, Hogmanay, 
hissel, oor ain, click, Fair fa, sonsie. 

-ooo- 


Makars' Neuk 

The Minister said it wad dee, 

The cypress bush I plantit. 

But the bush grew til a tree, 

Naething dauntit. 

Hit's growin, stark and heich, 

Derk and straucht and sinister, 
Kirkyairdie-like and dreich. 

But whaur's the Minister? 

Douglas Young. 









Fae Elgin, In Scotland’s 
Whisky Country - * 

Fae Fochabers, On The 
Banks O The River Spey - * 

Fae Huntly In Scotland's 
Castle Country - * 

Fae Aviemore, In The Hairt 

O The Scottish Highlands - 
* 

Fae Keith, Scotland's 
Tartan Capital - * (this ane 
tae promote oor recent 
acquisition fae Edinburgh 
o the Scottish Tartans 
Museum, a prood 
possession which is hoped 
will attract mair visitors 
tae my hame toon). 


l^]last 

page 


PAGE ANE 





